jkorsvik/nowiki_second_scrape_merged huggingface dataset:
Sigvard Marjasin

Mauritz Sigvard Marjasin (født 24. november 1929 i Högalids församling på Södermalm i Stockholm, død 24. januar 2021 i Örebro var en svensk embedsmann og fagforbundsleder. Han var Kommunalarbetareförbundets ordfører 1977–1988 og landshövding i Örebro län 1989–1994.


== Liv og virke ==


=== Bakgrunn ===
Sigvard Marjasins farmor var jødinne og innvandret til Sverige fra Ukraina. Han gikk syvårig folkeskole og arbeidet deretter en mengde steder – som visergutt, charkuterist, sjømann, «smörgåsnisse» og i flere  stillinger i hotell. Han gikk også inn i fagforbundsarbeid. Med tiden tok han sosionomeksamen, hvoretter han var forstander for en faglig kveldsskole.
Han deltok som frivillig for Israel i den arabisk-israelske krig i 1948.


=== Kommunalarbetarförbundet ===
Etterhvert ble Marjasin aktiv i Kommunalarbetareförbundet, der han i 1963 begynte som ombudsmann. I 1967 ble han  utdannelsessekretær i forbundet. I 1977 ble han valgt til forbundsordfører. Samtidig ble Margareta Svensson valgt til nestordførende, og ble dermed den første kvinne i forbundets ledelse. Som kommunalordfører fremtrådte Marjasin ofte i massemediene og syntes flittig i debatter og talerstoler, der han utmerket seg med sine kvikke replikker. Han ble derfor ettertraktet som intervjuperson i pressen, der hans uttalelser ofte ble gitt negativ oppmerksomhet. I sin tid som Kommunalarbetareförbundets ordfører gjorde han seg kjent for hard motstand mot privatisering, særlig i barneomsorgen.


=== Landshøvding og senere oppdrag ===
Etter sin faglige karrier fikk han av den sosialdemokratiske regjeringen flere oppdrag innen statlig forvaltning. Marjasin ble i 1989 utnevnt til landshövding i Örebro län. Hans tid som landshövding ble preget av et engasjement for regionale spørsmål. Marjasin tok initiativ til den renovering av Örebro slott som ble gjennomført årene 1992–1993.I 1994 gikk Marjasin av med pensjon fra sitt oppdrag som landshövding. Samtidig ble han lerder av Granskningskommissionen (Palmekommissionen), en post han hadde frem til 1996.


=== Tiltale, frikjennelse ===
I 1996 ble Marjasin mistenkt for å i sin tid som landshövding ha avgitt manipulerte representasjonskvitteringer og dobbelfakturert utlegg. Han ble tiltalt for trolöshet mot huvudman, bedrageri og undertrykkelse av urkunde. Marjasin kommenterte tiltalen med at han hadde handlet «klantigt, men inte oetiskt eller brottsligt». Til slutt ble han helt frikjent.Sigvard Marjasin ble i samband med tiltalen utsatt for en omfattende medieoppmerksomhet. Den var på sitt mest intensive sommeren 1996, da Marjasin med hensyn til pågående politiutredning ikke ville eller kunne uttale seg for pressen.


=== Død ===
Sigvard Marjasin døde som følge av covid-19 i opå universitetssykehuset i Örebro den 25. januar 2021, i en alder av 91 år.


== Referanser ==


== Eksterne lenker ==
 Wikiquote: Sigvard Marjasin – sitater
Brynjolv Baardson

Brynjolv Baardson (født 25. desember 1921 i Arendal, død 19. juli 2002) var en norsk sjømann og næringsdrivende, og offiser i den amerikanske hæren.
Under andre verdenskrig var Baardson sjømann i den norske handelsflåten og tjenestegjorde om bord på MS «Ravnaas» da hun ble senket av japanske fly utenfor øya Samar i desember 1941. I januar 1942 meldte han seg frivillig i den amerikanske hæren og kjempet i jungelen på øya Cebu, ble fengslet og satt som japansk krigsfange i leire på Filippinene og Japan sammen med amerikanske soldater. Han ble utlevert til USA i 1945, og oppnådde da kapteins grad.Han publiserte sine memoarer i boken Kiotskee!  i 1981 med beretninger om sine opplevelser i jungelen på Cebu og senere i japanske interneringsleire. Hans memoarer er flittig sitert i Guri Hjeltnes' arbeid fra 1997 om historien om den norske handelsflåten.Han ble gift med Kirsten Margrethe Baardson (1929–1996), og er far til teaterregissør Bentein Baardson.


== Referanser ==
Zack Steffen

Zackary Thomas Steffen (født 2. april 1995) er en amerikansk fotballspiller som spiller for den engelske klubben Middlesbrough, på lån fra Manchester City FC.


== Referanser ==


== Eksterne lenker ==
(en) Zack Steffen – Major League Soccer 
(fr) Zack Steffen – LÉquipe 
(en) Zack Steffen – Transfermarkt 
(en) Zack Steffen – national-football-teams.com 
(en) Zack Steffen – WorldFootball.net 
(en) Zack Steffen – Soccerbase.com 
(en) Zack Steffen – FootballDatabase.eu 
(en) Zack Steffen – Soccerway 
(en) Zack Steffen – PlaymakerStats.com 
(de) Zack Steffen – Tysklands fotballforbund
Curtis Jones

Curtis Julian Jones (født 30. januar 2001) er en engelsk fotballspiller som spiller for Premier League-klubben Liverpool FC.


== Referanser ==


== Eksterne lenker ==
(en) Curtis Jones – UEFA 
(fr) Curtis Jones – LÉquipe 
(en) Curtis Jones – Transfermarkt 
(en) Curtis Jones – WorldFootball.net 
(en) Curtis Jones – Soccerbase.com 
(en) Curtis Jones – FootballDatabase.eu 
(en) Curtis Jones – Soccerway 
(en) Curtis Jones – PlaymakerStats.com 
(en) Curtis Jones – FBref
Svetlana Mironova (skiskytter)

Svetlana Igorevna Mironova (russisk: Светлана Игоревна Миронова, født 22. februar 1994 i Morjakovskij Zaton i Tomsk oblast) er en russisk skiskytter.
Mironova satset på langrenn frem til 2011, da hun byttet til skiskyting.
Hun var med på Russlands lag som vant stafetten i Junior-VM i skiskyting 2013 i Obertilliach, sammen med Viktoria Slivko og Uljana Kajsjeva. I samme mesterskap tok hun bronse på sprinten, kom på 11.-plass på jaktstart og ble nummer 24 på normaldistansen. I 2014 ble hun U21-europamester på jaktstart og tok sølv på sprint under EM i skiskyting 2014 i Nové Město i Tsjekkia.
Hun debuterte i verdenscupen i skiskyting i 2016/17-sesongen 2. mars 2017 i Pyeongchang, hvor hun kom på 64.-plass på sprinten Hun deltok for Russland i VM i skiskyting 2019 i Östersund, med plasseringene 31.-plasspå sprint, 25.-plass på jaktstart og 33.-plass på normaldistanse.
Mironovas første pallplassering i verdenscupen kom 13. desember 2019 i sprintrennet i Hochfilzen. Hun var også med på det russiske laget som kom på 2.-plass på stafett dagen etter.
10. januar 2021 var Mironova med på å vinne verdenscuprennet i mixed stafett for Russland sammen med Uljana Kajsjeva, Aleksandr Loginov og Eduard Latypov i Oberhof og 24. januar 2021 gikk hun 3. etappe på Russlands lag som vant stafetten i Antholz.


== Referanser ==


== Eksterne lenker ==
(en) Svetlana Mironova – Olympedia 
(en) Svetlana Mironova – IBU 
(en) Svetlana Mironova – biathlon.com.ua
Eduard Latypov

Eduard Ratmilevitsj Latypov (russisk: Эдуард Ратмилевич Латыпов, født 21. mars 1994 i Hrodna i Hviterussland) er en russisk skiskytter.
Han ble født i Hviterussland, men familien flyttet til Russland da han var ung. 
Lapytov deltok i Junior-VM i skiskyting 2014 i Presque Isle i USA og tok bronse på sprint og var med på Russlands lag som tok bronse på stafett. Under junior-VM i skiskyting 2015 i Minsk vant han gull på jaktstart og var med på det russiske laget som vant stafetten. Han debuterte i verdenscupen i skiskyting 6. desember 2018 i Pokljuka med 99.-plass på normaldistansen. Han var med på Russlands lag som kom på 3.-plass på stafett i verdenscupen 8. februar 2019 i Canmore i Canada. 10. januar 2021 gikk han ankeretappen på det russiske miksstafettlaget som vant i verdenscupen i Oberhof og 23. januar 2021 gikk han på Russlands lag som kom på 3.- plass på verdenscup-stafetten i Antholz.


== Referanser ==


== Eksterne lenker ==
(en) Eduard Latypov – Olympedia 
(en) Eduard Latypov – IBU 
(en) Eduard Latypov – biathlon.com.ua 
(en) Eduard Latypov – TheSports.org
Arnold Büscher

Arnold Büscher (født 16. desember 1899, død 2. august 1949) var en tysk SS-offiser og leirkommandant i flere konsentrasjonsleirer under andre verdenskrig. 
Han ble etter krigen dømt til døden for ugjerninger han hadde begått mens han var leirkommandant.


== Liv og virke ==
Büscher ble født i Bad Oeynhausen i Tyskland. Hans foreldre drev et lite bakeri.
På 1920-tallet jobbet han i forsikringsbransjen. Han skal under denne tiden ha blitt domfelt flere ganger for svindel og tyveri. Han ble gift i 1926.
I 1931 ble han medlem av både NSDAP og SS. Han endte etterhvert på graden Obersturmführer i SS. Etter utbruddet av andre verdenskrig jobbet han i mange konsentrasjonsleirer, inkludert Flossenbürg, Buchenwald, Sachsenhausen og Neuengamme. Han var den fjerde kommandanten for Kraków-Płaszów konsentrasjonsleir, etterfølger av Amon Göth, fra september 1944 til januar 1945.
Den 23. januar 1948 ble Büscher dømt til døden i Polen for sine forbrytelser ved Płaszów konsentrasjonsleir. Han ble henrettet ved henging den 2. august 1949.


== Referanser ==
Brian Kemp

Brian Porter Kemp (født 2. november 1963) er en amerikansk forretningsmann og republikansk politiker som siden januar 2019 har vært den 83. guvernøren i den amerikanske delstaten Georgia. Han var tidligere den 27. Secretary of state i Georgia fra 2010 til 2018 og medlem av Georgias senat fra 2003 til 2007.


== Referanser ==
Antikorrupsjonfondet

Antikorrupsjonfondet (russisk: Фонд борьбы с коррупцией - Fond Borby s Korruptsiyey, fork. ФБК, FBK, bokstavelig  Fond for bekjempelse av korrupsjon) er en russisk ideell organisasjon basert i Moskva etablert i 2011 av aktivist og politiker Aleksej Navalnyj. Fondets hovedmål er å undersøke og avdekke korrupsjonstilfeller blant høytstående russiske myndigheter.  Den russiske regjeringen er anklaget for å slå tilbake med arrestasjoner mot fondets medlemmer flere ganger på grunn av deres undersøkelser av mulig korrupsjon.


== Referanser ==
Blisterhaugvegen

Blisterhaugvegen (9–17) er en blindvei på Saupstad sør for Trondheim sentrum. Den har tilførsel fra Saupstadringen i nord og strekker seg rett sørover før den ender i flere parkeringsplasser og en parkeringskjeller for ulike lokaliteter langs denne strekningen. 
Veien fungerer som adkomstveg for både skoler og idrettsanlegg som ligger vest og øst for Blisterhaugvegen. Den er også adkomstveg for flere lavblokker tilhørende Ringvegen borettslag mot øst, men disse har adresse Saupstadringen.
Veien fikk sitt navn i 1970 og er oppkalt etter Blisterhaugen, som ligger vest for veien på en høyde mellom Søbstad helsehus, biblioteket på Saupstad og gamle Heimdal vgs. Navnet kommer enten av haugen hvor man plystrer, eller haugen hvor vinden lager plystrelyd.


== Bygninger og annet i Blisterhaugvegen ==
9: Gamle Heimdal videregående skole, fungerer som midlertidig skolebygg for Tiller videregående skole
13: Husebybadet og Husebyhallen
14: Huseby idrettspark og klubbhus for Kolstad Idrettslag
15: Heimdal videregående skole, tidligere plassering av Huseby skole (1976–2015)
17: Kolstad Arena


== Referanser ==


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 86. ISBN 978-82-573-1762-1.
Larkana

Larkana (urdu: لاڑکانہ‬‎; sindhi: لاڙڪاڻو) er en by  i Sind-provinsen i Pakistan. Det er den 15. mest folkerike byen i Pakistan. Det arkeologiske funnstedet Mohenjo-Daro ligger i nærheten av byen. Elven Indus renner gjennom den sørlige delen av byen.Byen ligger i distriktet Larkana. Den ligger ca. 65 km sør for byen Shikarpur og 60 km nordøst for Mehar. Ved folketellingen i 2017 hadde byen en befolkning på 490 508. Det gjør den til den fjerde mest befolkede byen i Sind, etter Karachi, Hyderabad og Sukkur.


== Galleri ==

		


== Referanser ==


== Eksterne lenker ==
Offisielt nettsted 
(en) Larkana – kategori av bilder, video eller lyd på Commons
Pitch Lake

Pitch Lake, også kalt La Brea asfaltsjø (av spa. Tierra de Brea), er verdens største innsjø (deponi) av naturlig asfalt. Asfaltsjøen ligger ved landsbyen La Brea i det sørvestre hjørnet av øya Trinidad, i Trinidad og Tobago, og dekker et cirka 41 ha stort område, som er omkring 76 meter på sitt dypeste og anslagsvis inneholder cirka 6–10 millioner tonn med asfalt. Deponiet utvinnes i dag industrielt, og det høstes cirka 180 tonn daglig. Asfaltsjøen ligger kun cirka 1 100 meter fra havet og  har vært kjent siden 1500-tallet. I dag besøkes asfaltsjøen årlig av cirka 20 000 turister. Asfaltsjøen ble oppført på UNESCOs Tentative Lists i 2011, med referansenummer 5645.Pitch Lake har fascinert oppdagelsesreisende og forskere, i tillegg til å tiltrekke seg turister, siden den ble oppdaget av Sir Walter Raleigh i år 1595. Amerindianserne visste om ressursen og viste han den faktisk. Raleigh selv fant øyeblikkelig bruk av asfalten til å tette skipet sitt. Han refererte til asfalten som «mest fremragende ... Den smelter ikke med solen som asfalten fra Norge». Eksportert asfalt fra Pitch Lake ble alt i 1815 brukt til å legge asfaltbetong på gatene i noen regioner i New York City. Siden den ble oppdaget har det vært mange forskningsundersøkelser av bruken og den kjemisk sammensetningen av dette materialet. Det har vært utallige teorier, postuleringer og konklusjoner om størrelsen, kilden og opprinnelsen til asfalten.


== Se også ==
Carpinteria Tar Pits (Carpinteria, California)
La Brea Tar Pits (Los Angeles, California)
McKittrick Tar Pits (McKittrick, California)
Lake Guanoco (Venezuela)


== Referanser ==


== Eksterne lenker ==
(en) Pitch Lake, Island of Trinidad – kategori av bilder, video eller lyd på Commons
Stegmotor

En stegmotor er en børsteløs likestrømsmotor som har stegvis rotasjon delt inn i like store steg. Motoren kan dermed styres til å bevege seg til en posisjon og holde seg på en gitt posisjon uten behov for tilbakekobling fra en posisjonssensor (en åpen-sløyfe regulator) gitt at motoren er nøye dimensjonert for bruket med tanke på dreiemoment og hastighet.
Det finnes også store stegmotorer med få poler og lukket reguleringssløyfe (switched reluctance motor).


== Virkemåte ==
Når strømspolen spenningssettes vil rotoren søke å innta en viss posisjon slik at reluktansen, altså den magnetiske fluksen, blir så liten som mulig. En stegmotor kan ikke drives direkte ved hjelp av en likestrømkilde som for eksempel et batteri, men krever i tillegg styringslektronikk som kan veksle om strømretningen i spolen når det er nødvendig. Når strømretningen endres tar motoren et steg.


=== Steglengde ===
Avhengig av hvordan strømendringen utføres vil det oppstå forskjeller i "rykket" til motoren og dreiemomentet. Det er relativt enkelt å få en stegmotor til å ta såkalte halvsteg eller fullsteg. Ved å anvende mer komplisert teknologi kan man også få stegmotorer til å ta såkalte mikrosteg som er veldig mye mindre enn halvsteg og fullsteg.


== Bruk ==
Stegmotorer har mange bruksområder, og finnes for eksempel på skrivere, innenfor industrien til posisjonering av automasjonsutstyr, i hastighetsmålere på biler og i satellitter for å styre retningen på solcellepanel.


== Se også ==
Servomotor
Buddhagosha

Buddhaghosa var en indisk Theravādabuddhist kommentator, oversetter og filosof fra det 5. århundre. Han arbeidet ved klosteret Anuradhapura Maha Viharaya ved Anuradhapura, Sri Lanka og anså seg selv som en del av skolen Vibhajyavāda og i linje med den singalesiske Mahāvihāra.


== Referanser ==
Vasili Rambovski

Vasili Andrejevitsj Rambovski (født 1918, død 1992) fra Rybki i Ukraina var sovjetisk soldat under andre verdenskrig. Han ble tatt til fange av tyske soldater ved grensen til Polen. Via en fangeleir i Tyskland ble han i 1943 fraktet til tvangsarbeid ved Moan fangeleir nær Levanger i det okkuperte Norge. Høsten 1944 klarte han og to medfanger å rømme. Med kurs mot Sverige ble de oppdaget av tyske soldater. De to medfangene ble skutt mens Rambovski unnslapp kuleregnet.
Uten å helt vite hvor han var overlevde han på bær og fugler uten kontakt med andre. Han streifet rundt i skogene og endte opp i Bymarka nær Trondheim. En tid i forveien var det observert at dyrefôr forsvant og kyr var ferdig melket på morgenen på Torshaug gård i utkanten av Trondheim. Han ble funnet livredd, avmagret og fillete kledd i en låve og innbrakt av politiet våren 1947. Da visste han ikke at krigen hadde vært slutt i to år.
Han ble innlagt på Reitgjerdet psykiatriske sykehus en periode. Der ble han oppsøkt av en sovjetisk delegasjon som ville bringe ham tilbake til hjemlandet. Han nektet og påstod han var polsk, kanskje med visshet om at mange krigsfanger ble svært dårlig behandlet også etter hjemkomsten til Stalins Sovjetunionen, ofte spionmistenkt og sendt i Gulag. Etter utskrivelsen fra sykehuset tok han arbeid på flere gårder i Trøndelag. Han var imidlertid plaget av angst og flere som ikke visste om hans bakgrunn så på ham som gal og advarte sine barn om at han var litt skummel. Han søkte etterhvert inn i skogene igjen, og ble tatt av politiet for løsgjengeri og rømte flere ganger. En gang ble han på nytt innlagt, nå ved Rotvoll psykiatriske sykehus. Redd og nedtrykt rømte han også derfra.
I 1962 ble han dømt til fem års fengsel for rømninger, innbrudd og tyverier i et hytteområde nær Levanger. Under rettssaken møtte han norske Birgitte som han giftet seg med og fikk en datter (han fikk også to barn på 30-tallet i Ukraina, men de levde ikke lenge i de vanskelige forholdene som rådet der med sultkatastrofer og forfølgelser fra det kommunistiske diktaturet). De bodde i Lillehammer, men Rambovski var fortsatt traumatisert med mentale problemer etter krigen og torturen som krigsfange og vanskelighetene etterpå, så ekteskapet endte. Etter fire år flyttet han tilbake til Levanger og tok arbeid på en gård. Folk som kjente ham da beskrev ham som intelligent og snill mot barn. I 1970 fikk han innvilget norsk statsborgerskap og krigspensjon og kjøpte en gård ved Nesset nær Levanger. Der drev han bl.a. med oppdrett og salg av kaniner.
Tore Strømøy ved NRK ble interessert i hans historie og laget TV-programmet «Velkommen hjem, Vasili» i serien «Fakta på lørdag» som ble sendt i 1993. Han hjalp ham med å spore opp gjenlevende slekt i Ukraina. Sommeren 1992 var planen at de to skulle reise til Ukraina og treffe dem, men Rambovski døde bare få dager i forkant.


== Referanser ==
Nadhim Zahawi

Nadhim Zahawi er en britisk konservativ politiker. Han har vært parlamentsmedlem for valgkretsen Stratford-on-Avon siden 2010.Fra 9. januar 2018 til 25. juli 2019 var han juniorminister i Theresa Mays regjering med ansvar for barn og familier. 26. juli 2019 ble han utpekt til juniorminister i Boris Johnsons regjering med ansvar for næringsliv og industri. I perioden 28. november 2020 - 15. september 2021 var han også juniorminister med ansvar for utrulling av covid-19-vaksiner.Den 15. september 2021 ble han utnevnt til Storbritannias utdanningsminister i Boris Johnsons regjering. Den 5. juli 2022 ble han utnevnt til Storbritannias finansminister etter ministeropprøret hvor en rekke ministere trakk seg fra Boris Johnsons regjering.Den 29. januar 2023 sparket Rishi Sunak Zahawi som minister og leder av Tory-partiet etter at han hadde brutt ministerloven.


== Referanser ==


== Eksterne lenker ==
Offisielt nettsted 
(en) Nadhim Zahawi – kategori av bilder, video eller lyd på Commons
Sheikhupura

Sheikhupura er en by i Punjab i Pakistan. Den ligger om lag 40 kilometer nordvest for Lahore.Navnet på byen skal komme fra Djahangir av Mogulriket, som ble kalt Sheiku av sin far, Akbar den store. Byen er kjent for fortet Qila Sheikhupura, som skal ha blitt bygd under stormogul Djahangir. Det er sikkert at han bygde tårnet Hiran Minar og en jaktbolig på begynnelsen av 1600-tallet. Både Djahangir og sønnen hans, Sjah Djahan, besøkte stedet flere ganger.
Inne i festningen finnes flere havelier (herskapshus) fra sen mogultid og sikhriket. En av de som bodde her var maharani Datar Kaur som var gift med sikh-maharadjae Ranjit Singh.


== Referanser ==
Ronny Skjæveland

Ronny Skjæveland er tidligere partileder i det landsdekkende partiet Liberalistene som har stilt i tre valg hvor de har fått omtrent 0,2% i alle valgene. Han er gift og far til to barn. 
Han har kritisert at media ikke tar småpartiers meninger på alvor, og påpeker at media spiller en stor rolle. Han har tidligere ytret ønske om veldig liberale ønsker i Sandnes.


== Politiker ==
Han var i en årrekke fylkesleder i Det Liberale Folkepartiet, før han tok initiativ til å starte fylkeslag for Liberalistene da det ble stiftet i 2014. Han har vært fylkesleder i Liberalistene i Rogaland fra 2014 til 2019.Han har som leder i Liberalistene støttet «The Great Barrington Declaration» i 2020 under koronaviruspandemien fordi denne støtter en « … rasjonell og helhetlig anbefaling av virkemidler, som står i kontrast til de mange svært inngripende virkemidlene som er valgt inntil nå».


== Referanser ==
Helgenomsekvensering

Helgenomsekvensering eller genomsekvensering er en prosess som sekvenserer, det vil si avdekker rekkefølgen av, alle nukleotider i et genom.  Et genom er arvestoffet i en organisme.  Nukleotider er byggesteiner i nukleinsyremolekyler (DNA og RNA), og består av en nitrogenbase koblet sammen med et sukkermolekyl (ribose i RNA og deoksyribose i DNA) og et eller flere fosfation. Helgenomsekvensering innebærer sekvensering av både DNA i kromosomene og mitokondrielt DNA og for planter, i kloroplasten.
En genomsekvensering som ikke er helgenomsekvensering (engelsk: Whole Genome Sequencing – WGS) kan være eksomsekvensering. DNA-sekvensering er et grunnlag for begge.


== Praktisk bruk ==
Helgenomsekvensering har for det meste vært brukt innen forskning, og er også tatt i bruk innen behandlende medisin. Genom-sekvensdata kan være et viktig verktøy for å avgjøre hva som skal gjøres med en pasient. Gensekvensering brukes også til å finne funksjonelle varianter av f.eks. virus og forbedre kunnskapen som er tilgjengelig for forskere innen evolusjonsbiologi.
Helgenomsekvensering kom i fokus i 2021 under koronaviruspandemien. Ved helgenomsekvensering kan man avgjøre hvilken variant av SARS-CoV-2-virus en pasient er smittet av. Dette ble viktig fordi den engelske mutasjonen VOC-202012/01 er mer smittsom enn den første varianten av viruset.Innen fiskeoppdrett er helgenomsekvensering også i bruk.


== Referanser ==


== Eksterne lenker ==
Dette er «helgenomsekvensering». VG. Besøkt 27. januar 2021.
Helgenomsekvensering: Hvor mye vil du vite om barnet ditt? – Bioteknologirådet.
Jhang

Jhang er en by i det sentrale Pakistan med 414 131 innbyggere (2017). Byen ligger i provinsen Punjab, ved bredden av Chenab-elven. Byen er sannsynligvis grunnlagt i løpet av 1400-tallet.
Det historiske navnet på byen er Jhang Sial.


== Galleri ==

		


== Referanser ==


== Eksterne lenker ==
(en) Jhang – kategori av bilder, video eller lyd på Commons
Herlof Nilssen

Herlof Nilssen (født 1958) er en norsk helseleder og sivilingeniør. Han var administrerende direktør for Helse Vest fra etableringen i 2001 og frem til 2020, og ble i 2018 kåret til en av de fem mektigste i helse-Norge. Etter at koronapandemien brøt i mars 2020 ble han assisterende helsedirektør i Helsedirektoratet. Han er per 2021 spesialrådgiver i Helse Vest.


== Styreverv ==
I 2019 ble Herlof Nilssen oppnevnt som ny styreleder i Norsk Helsenett. I desember 2020 ble han styreleder i det statlige foretaket Sykehuspartner. I januar 2021 ble Nilssen styreleder i Nasjonalt kunnskapssenter om vold og traumatisk stress (NKVTS). i Sykehuspartner. Han ble i juni 2021 dessuten oppnevnt som styremedlem ved Universitetet i Bergen.


== Utdannelse ==
Nilssen tok avgangseksamen som sivilingeniør ved NTH i 1983.


== Referanser ==
Teateråret 1876

Teateråret 1876 er en oversikt over hendelser, verk, fødte og avdøde personer med tilknytning til teater i 1876.


== Hendelser ==


== Nye drama ==
Émile Augier – Madame Caverlet
Rosario de Acuña – Rienzi el tribuno
W. S. Gilbert – Dan'l Druce, Blacksmith


== Årets oppsetninger ==
24. februar – Peer Gynt av Henrik Ibsen ble uroppført som skuespill på Christiania Theater i Christiania med musikk av Edvard Grieg.


== Fødsler ==

		


== Referanser ==